Մյունխենցիների մեծ առավելությունն ու ճնշումն, ի վերջո, տվեց իր սպասված արդյունքը: Հանդիպման 83-րդ րոպեին Թոմաս Մյուլլերը կարողացավ գլխի հարվածով եզրափակել Ֆրանկ Ռիբերիի կատարած օդային փոխանցումը` առաջ մղելով «Բավարիային»: Սակայն տանտերերի ուրախությունը կարճ տեւեց: Ընդամենը 5 րոպե անց Դիդյե Դրոգբան հերթական անգամ, այս մրցաշրջանում, ցույց տվեց, որ ինքը գրեթե միշտ դրության տերն է օդային պայքարում: Հաշիվը հավասարվեց եւ խաղը տեղափոխվեց լրացուցիչ ժամանակ: